OpenLLM-France/wikimedia huggingface dataset:
# Maiorski

Maiorski (en rus: Майорский) és un poble (un khútor) de l'óblast de Rostov, a Rússia, segons el cens del 2010 tenia 680 habitants, és la seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Emerson (Nebraska)

Emerson és una població dels Estats Units a l'estat de Nebraska. Segons el cens del 2000 tenia 817 habitants.

## Demografia

Segons el cens del 2000, Emerson tenia 856 habitants, 320 habitatges, i 209 famílies. La densitat de població era de 668,2 habitants per km².
Dels 320 habitatges en un 31,6% hi vivien nens de menys de 18 anys, en un 53,5% hi vivien parelles casades, en un 7,6% dones solteres, i en un 36,2% no eren unitats familiars. En el 33,4% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,97.
Per edats la població es repartia de la següent manera: un 26% tenia menys de 18 anys, un 7,1% entre 18 i 24, un 23,9% entre 25 i 44, un 17,9% de 45 a 60 i un 26,2% 65 anys o més.
L'edat mediana era de 40 anys. Per cada 100 dones de 18 o més anys hi havia 86,9 homes.
La renda mediana per habitatge era de 27.411 $ i la renda mediana per família de 37.639 $. Els homes tenien una renda mediana de 26.618 $ mentre que les dones 18.833 $. La renda per capita de la població era de 13.062 $. Aproximadament el 8,5% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Emerson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Emerson». American Fact Finder. Oficina del Cens dels Estats Units, 12-01-2010.
# Els Boscos de Riells

Els Boscos de Riells, en alguns mapes erròniament denominats Boscos de Can Riells, és el nom d'una urbanització del terme municipal de Bigues i Riells, al Vallès Oriental. L'any 2018 hi estaven censades 168 persones.
Es tracta d'una urbanització amb un nom artificiós però ajustat a la seva realitat paisatgística. És al sud-est i a tocar del poble de Riells del Fai, al nord de Can Castanyer, al nord-oest de Can Pagès, a ponent de Can Conillo, al sud-oest de Can Mimeri i de Can Barretó i al nord-oest de Can Vileu.

## Etimologia

Es tracta d'un topònim de creació recent, de caràcter artificial, però inspirat en la presència de nombrosos boscos al sud, sud-est i est de la urbanització.

## Referències

* ↑ «Bigues i Riells». Idescat. [Consulta: 20 abril 2019].

## Enllaços externs

* Institut Cartogràfic de Catalunya
# Death Ramps

«Death Ramps» és una cançó de la banda d'indie rock anglesa Arctic Monkeys sota el pseudònim The Death Ramps. Les cançons en el senzill són ambdues b-sides del seu senzill "Teddy Picker" del seu segon àlbum Favourite Worst Nightmare. El vinil va ser limitat a solament 250 còpies.
| « | Dissortadament no se'ns permeten dir la veritable identitat de The Death Ramps, però podem dir que són una banda amb Un Romanç Cert (A Certain Romance) (picada d'ullet, picada d'ullet). | » |
| — Domino Records |||

## Llista de cançons

* "The Death Ramps" – 3:19 (Death Ramps)
* "Nettles" – 1:45 (lletra d'Alex Turner; música de Death Ramps)

## Referències

* ↑ «Arctic Monkeys release new songs secretly» (en anglès). New Musical Express, 30-11-2007. [Consulta: 11 maig 2011].
# El Vilà (Riner)

El Vilà és una masia situada al municipi de Riner a la comarca catalana del Solsonès.
# Emerson (Nova Jersey)

Emerson és una població dels Estats Units a l'estat de Nova Jersey. Segons el cens del 2008 tenia 7.353 habitants.

## Demografia

Segons el cens del 2000, Emerson tenia 7.197 habitants, 2.373 habitatges, i 1.964 famílies. La densitat de població era de 1.240,5 habitants/km².
Dels 2.373 habitatges en un 36,1% hi vivien nens de menys de 18 anys, en un 72,5% hi vivien parelles casades, en un 7,3% dones solteres, i en un 17,2% no eren unitats familiars. En el 14,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,23.
Per edats la població es repartia de la següent manera: un 23,2% tenia menys de 18 anys, un 5,5% entre 18 i 24, un 27,5% entre 25 i 44, un 25,1% de 45 a 60 i un 18,8% 65 anys o més.
L'edat mediana era de 41 anys. Per cada 100 dones de 18 o més anys hi havia 87,2 homes.
La renda mediana per habitatge era de 74.556 $ i la renda mediana per família de 80.468 $. Els homes tenien una renda mediana de 52.450 $ mentre que les dones 36.818 $. La renda per capita de la població era de 31.506 $. Aproximadament l'1,3% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Emerson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Emerson». American Fact Finder. Oficina del Cens dels Estats Units, 12-01-2010.
# Emerson Sheik

Emerson Sheik (Nova Iguaçu, Brasil, 6 de setembre de 1978) és un futbolista brasiler. Va disputar 1 partit amb la selecció de Qatar.

## Referències

* ↑ National Football Teams
# Castell de Kalø

Kalø Slot és un castell, en ruïnes, situat a l'est de la península de Jutlàndia, a Dinamarca, a només 20 km del centre de la ciutat d'Aarhus.
El castell va ser fundat l'any 1313 pel rei danès Erik VI amb la finalitat d'establir un bastió defensiu a la zona nord de Jutlàndia per fer front a les rebel·lions per part la noblesa local i els camperols contra la corona. A partir del segle xv va abandonar la seva funció defensiva militar i va passar a ser el centre administratiu local. El rei Cristià II va mantenir captiu al castell al futur rei suec Gustau I entre els anys 1518 i 1519 fins que va aconseguir escapar.
Quan el rei Frederic III va convertir la monarquia electiva en monarquia absoluta per la revolució de 1660 a Dinamarca, el castell va perdre la seva funció.
L'any 1661, Frederick III va donar Kalø a Ulric Frederic Gyldenlove que ho va derrocar a l'any següent, en 1662; ja demolit es va utilitzar el material per construir el seu palau privat a Copenhaguen, el Palau Charlottenborg.
Les ruïnes del castell són propietat de l'estat danès.

## Galeria

* Vista de la platja des del castell.
* Castell.
* Vista de les ruïnes.

## Fonts

* Kalø Slotsruin
* Gyldenløveu
* Webbyen Arxivat 2007-09-27 a Wayback Machine.

## Enllaços externs

* Kalø Slot - 360° Virtual Panorama Tour Arxivat 2009-04-13 a Wayback Machine.
# Roiate

Roiate és un comune (municipi) de la ciutat metropolitana de Roma, a la regió italiana del Laci, situat uns 45 km a l'est de Roma. L'1 de gener de 2018 tenia 710 habitants.
Roiate limita amb els municipis següents: Affile, Arcinazzo Romano, Bellegra, Olevano Romano i Serrone.

## Referències

* ↑ «Resident population on 1st January 2018» (en anglès). ISTAT. [Consulta: 17 abril 2019].

## Enllaços externs

* Roiate - Lloc web oficial (italià)
# Aquari (astrologia)

Aquari és un signe astrològic que és travessat pel sol entre el 20 de gener i el 20 de febrer. El seu planeta regent és Urà i es classifica com a signe de l'element aire i de qualitat fix. Se sol conèixer també com l'aiguader i es relaciona el seu origen amb el mite de Ganimedes. Se'l considera de caràcter amable, inconformista, excèntric, molt independent i amb idees revolucionàries.
S'avé molt bé amb els altres signes d'aire (bessons i balança) i amb els signes de foc exceptuant, amb matisos, amb lleó per ser-ne el seu oposat polar. Els signes que figuren com a compatibles no reflecteixen un perfil individual o lectura individual tal com s'interpreta dins de l'astrologia, sinó que reflecteixen una orientació general i la referència a la compatibilitat segons el dictat per variables com qualitats i elements en el zodíac.
L'astròloga Aline Apostolska anomena l'eix lleó-aquarius l'eix de la individuació. Resumeix el signe d'aquari amb la frase següent: "Tots com un. Jo sóc solidari i idèntic als meus germans", per oposició a la frase de lleó "Un per a tots. Jo sóc el model de referència".

## Personalitat

La major part dels astròlegs estan d'acord amb els trets que s'associen al signe d'aquari:
* voluntat ferma / obstinat
* testarrut / dogmàtic
* sagaç / visionari
* innovador / inventiu
* tolerant / sense prejudicis / objectiu
* humà / humanitari
* genial / amical / sociable
* idealista
* intuïtiu
* dedicat als seus objectius
* esperit lliure / rebel
* franc / obert
* independent / individualista
* intel·ligent / intel·lectual
* líder / creador de tendències
* atraient / encantador / interessant
* impredictible
* temperamental
* enigmàtic / magnètic
* progressista
* racional / fred

## Referències

* ↑ The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997
* 1 2 3 4 5 6 7 8 9 10 11 12 13 14 15 16 17 18 19 20 21 «elore.com». Arxivat de l'original el 2010-03-27. [Consulta: 11 febrer 2010].
* 1 2 3 4 5 6 7 8 9 10 11 12 13 14 15 16 17 18 19 20 21 Astrology-online.com
* 1 2 3 4 5 6 7 8 9 10 11 Alan Oken. Alan Oken's Complete Astrology Revised Edition, 1988. ISBN 0-553-34537-0, pages 149-158

## Enllaços externs

* Era Acuario Arxivat 2011-01-29 a Wayback Machine., per Guillem Mateo, en espanyol.
Viccionari
# Maipure

El maipure (maypure, mejepure), era una llengua arawak que es parlava al llarg dels rius Ventuari, Sipapo i Autana de l'Amazones i, com a llengua franca, a la regió de l'Orinoco Superior. Es va extingir cap a finals del segle xviii. Zamponi va proporcionar un esbós gramatical de la llengua i va proporcionar una llista de paraules classificades, basada en tot el material existent del segle xviii (principalment del missioner italià Filippo S. Gilij). Històricament, és important perquè va constituir la pedra angular del reconeixement de la família lingüística maipúrea (arawak).
Kaufman (1994) dona als seus parents més propers com el yavitero i altres llengües de la branca Orinoco de les llengües arawak de l'Alt Amazones. Aikhenvald el situa a la branca Nawiki occidental.

## Notes i referències

* ↑ Ramirez, Henri. Enciclopédia das línguas arawak: acrescida de seis novas línguas e dois bancos de dados. 4. 1. Curitiba: Editora CRV, 2020, p. 254. DOI 10.24824/978652510231.3. ISBN 978-65-251-0231-3 [Consulta: 29 juny 2021]. Arxivat 2021-06-29 a Wayback Machine.
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
* ↑ Zamponi, Raoul. Maipure. Múnic: Lincom Europa, 2003. ISBN 978-3-89586-757-6.
* ↑ Aikhenvald, Alexandra Y. «The Arawak language family». A: The Amazonian languages. Cambridge, England: Cambridge University Press, 1999, p. ?. ISBN 978-0-521-57021-3.
# Ermita de Sant Pere de Tordera

Sant Pere és una ermita al terme municipal de Tordera (Maresme) protegida com a bé cultural d'interès local. Capella als afores de la barriada de Sant Pere a la banda oposada de la Tordera. Es troba a peu del camí que comunica la barriada amb la carretera de Girona. És l'única ermita del terme municipal que no és de propietat municipal. Església molt reformada. Conserva l'estil barroc originari. A la façana hi ha una llinda de pedra amb l'any de construcció, amb la creo que separa les quatre xifres de la data: 1664. al vèrtex d'aquesta façana hi ha l'espadanya, completada pels pilars que sostenen l'arcada del campanaret. Al damunt hi ha dues boles de decoració. Pels senyals a l'arrebossat el portal podria haver estat cobert per un porxo. A cada costat del portal hi ha una finestra rectangular a l'altura dels ulls per poder veure'n l'interior on hi ha una part del retaule.

## Notes

* ↑ «Sant Pere de Tordera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Dhuwankheri

Dhuwankheri fou un estat tributari protegit, del tipus jagir i feudatari de Narsingarh, a l'Índia central. Estava governat per la dinastia Parmar. El maharajà Moti Singh va morir el 1932 i el va succeir el seu fill segon Sajjan Singh que fou el darrer jagirdar.

## Referències

* Genealogia per H. Soszynski Arxivat 2009-05-29 a Wayback Machine.
# Dieciocho de Julio

Dieciocho de Julio és una localitat de l'Uruguai, ubicada al departament de Rocha.

## Geografia

La vila es troba a l'extrem oriental del país, al sector 5, sobre la frontera amb el Brasil. El rierol San Miguel s'ubica al costat de Dieciocho de Julio. Esta creuada per la ruta 19.

## Història

El nom original era San Miguel. El 12 de juliol de 1909 va rebre la categoria de poble pel decret Nr. 3.495. El 20 de juny de 1961, mitjançant el decret Nr. 12.876, Dieciocho de Julio va ser classificat com a vila. La vila rep el seu nom en homenatge al dia en el qual es va celebrar el jurament de la primera Constitució de l'Uruguai, el 18 de juliol de 1830.
Dieciocho de Julio té monuments d'alt interès històric, com ara el Fort de San Miguel (Fuerte de San Miguel), una fortificació colonial portuguesa de l'any 1737.

## Població

D'acord amb les dades del cens del 2004, Dieciocho de Julio tenia 1.191 habitants.
| Any | Població |
| 1963 | 747 |
| 1975 | 743 |
| 1985 | 872 |
| 1996 | 1.139 |
| 2004 | 1.191 |
| 2011 | 977 |
Font: Institut Nacional d'Estadística de l'Uruguai

## Referències

* ↑ "Toponímia i categorització jurídica oficial de les localitats urbanes de l'Uruguai" - INE de l'Uruguai Arxivat 2009-11-13 a Wayback Machine. (castellà)
* ↑ Dades estadístiques de l'Institut Nacional d'Estadística de l'Uruguai (INE) - Cens de 2004 (castellà)
* ↑ Dades estadístiques de l'Institut Nacional d'Estadística de l'Uruguai - 1963–1996 (DOC)

## Enllaços externs

* Mapa de Dieciocho de Julio Arxivat 2019-06-01 a Wayback Machine. (PDF; 103 kB)
# Diecinueve de Abril

Diecinueve de Abril és una localitat de l'Uruguai, ubicada al sud-est del departament de Rocha. El poble rep el seu nom en homenatge a la data en la qual se celebra l'arribada dels Trenta-tres Orientals al país, els homes que van lluitar per la independència.
Es troba només a 1 metre sobre el nivell del mar.

## Població

Diecinueve de Abril té una població de 239 habitants, segons les dades del cens de 2004.
| Any | Població |
| 1963 | 308 |
| 1975 | 308 |
| 1985 | 256 |
| 1996 | 254 |
| 2004 | 239 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai - Cens de 2004 (castellà)
* ↑ Mapa, localització, clima i altres dades (anglès)
* ↑ Dades estadístiques de l'Institut Nacional d'Estadística de l'Uruguai - 1963–1996 (DOC)

## Enllaços externs

* Mapa de Diecinueve de Abril (INE) (PDF; 84 kB)
# Diedendorf

Diedendorf (en alsacià Deedenoff) és un municipi francès, situat a la regió del Gran Est, al departament del Baix Rin. L'any 1999 tenia 347 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 405 | 411 | 403 | 344 | 329 | 347 | 388 |

## Administració

Llista d'alcaldes :
| Període | Identitat | Partit |
| 2001- | Jules Quirin | |
# Dues vegades jo

Dues vegades jo (títol original: All of Me) és una pel·lícula estatunidenca dirigida per Carl Reiner, estrenada l'any 1984. Ha estat doblada al català.

## Argument

Una dona rica i excèntrica a punt de morir desitja transferir la seva ment en el cos d'una jove, però l'operació no té lloc com estava previst, ja que la seva ànima s'instal·la en el cos del seu advocat.

## Repartiment

* Steve Martin: Roger Cobb
* Lily Tomlin: Edwina Cutwater
* Victoria Tennant: Terry Hoskins
* Madolyn Smith Osborne: Peggy Schuyler
* Richard Libertini: Prahka Lasa
* Dana Elcar : Burton Schuyler
* Jason Bernard: Tyrone Wattell
* Selma Diamond: Margo
* Eric Christmas: Fred Hoskins
* Gailard Sartain: Fulton Norris
* Neva Patterson: Gretchen
* Michael Ensign: Mr. Mifflin

## Al voltant de la pel·lícula

* Durant aquest rodatge Steve Martin va conèixer la seva primera esposa, Victoria Tennant, i es casaran el 1986.
* La pel·lícula va informar 36,4 milions de dòlars de recaptació als Estats Units.
* Dues vegades jo és la quarta i última pel·lícula en que Steve Martin ha col·laborat amb Carl Reiner.

## Nominacions

* Nominada al Globus d'Or al millor actor musical o còmic (Steve Martin)
* Nominada al Globus d'Or a la millor actriu musical o còmica (Lily Tomlin)

## Referències

* ↑ esadir.cat. Dues vegades jo. esadir.cat.
* ↑ «All of Me». The New York Times.
* ↑ (anglès) «All of Me - Trivia». IMDb. Arxivat de l'original el 2016-08-12. [Consulta: 24 maig 2016].
* ↑ (anglès) «All of Me». Box-office mojo.
# Dionisi Iàmbic

Dionisi Iàmbic (en grec antic: Διονύσιος ὁ Ἴαμβος, llatí: Dionysius Iambus) fou un gramàtic alexandrí i poeta iàmbic a qui la Suda esmenta com un dels mestres d'Aristòfanes de Bizanci. A partir d'aquesta data es pot deduir l'època en què va viure.
Climent d'Alexandria esmenta els seus hexàmetres. Ateneu de Nàucratis diu que va escriure una obra sobre dialectes. Plutarc el cita com una autoritat sobre temes d'harmonia, fet del qual es dedueix que podria ser l'autor d'una obra sobre història de la música que esmenta Esteve de Bizanci.

## Referències

* ↑ 30.Dionysius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1042
# Djebel Fkirine

Djebel Fkirine o Djebel Fkrine (àrab: جبل فْكِيرِين, Jabal Fkīrīn—) és un massís muntanyós del nord-est de Tunísia, a la part nord-central del Dorsal tunisià. Al vessant nord hi ha la ciutat de Saïdaine. Es considera part de les muntanyes de la Zeugitana.

## Referències

* ↑ «Còpia arxivada» (en àrab). Atlas des Paysages de Tunisie, 2009. Arxivat de l'original el 2022-05-24 [Consulta: 12 juny 2022].
* ↑ Séthom, Hafedh; Kassab, Ahmed. Les régions géographiques de la Tunisie (en francès). Université de Tunis, 1981.
* ↑ Kassab, Ahmed; Séthom, Hafedh. Géographie de la Tunisie: le pays et les hommes (en francès). Université de Tunis, 1980.
# Donostia Arena 2016

El Donostia Arena 2016 o Plaza de Toros de Illumbe és la plaça de toros de la ciutat de Sant Sebastià, al País Basc. És un recinte amb capacitat per 11.000 espectadors. A banda d'espectacles de tauromàquia, acull concerts i altres esdeveniments. És el pavelló on disputa els seus partits com a local l'equip de bàsquet Lagun Aro GBC.
# Donnybrook (Dublín)

Donnybrook (gaèlic irlandès Domhnach Broc que vol dir "església de Sant Broc") és un suburbi de Dublín, Irlanda. Està situat al Southside de la ciutat, al districte postal Dublín 4 i és on es troba la seu de Raidió Teilifís Éireann (RTÉ). Antigament havia format part de la Pembroke Township. Té com a suburbis veïns Ballsbridge, Sandymount, Ranelagh i Clonskeagh.

## Història

A Donnybrook hi estava ubicada la fira de Donnybrook, una fira, celebrada des del regnat de Joan sense Terra en endavant, que es va fer famosa per l'embriaguesa i els desordres violents. Això va donar lloc al terme un Donnybrook per a referir-se a una baralla o altercat. La fira va ser prohibida en 1855, però al carrer principal s'hi troba un supermercat anomenat Donnybrook Fair. Part de les terres on tenia lloc la fira de Donnybrook estan ocupats pel camp de rugbi de Donnybrook i Herbert Park. El castell de Donnybrook fou la llar de la família Ussher, el membre més famós de la qual va ser James Ussher, arquebisbe d'Armagh, esmentat per primera vegada en el regnat d'Elisabet I d'Anglaterra, i va ser demolit a principis del segle xix.

## Comunicacions

El RTÉ Television Centre es troba a Donnybrook.

## Política

Donnybrook es troba a la circumscripció del Dáil Éireann de Dublin South–East i a l'àrea electoral local de Pembroke-Rathmines pel Consell Municipal de Dublín.

## Geografia

El riu Dodder travessa Donnybrook i antigament hi va formar un gual. Estava exposat a riades i el 1628 un dels Usshers del castell de Donnybrook es va ofegar mentre intentava travessar el gual.

## Personatges

* Pádraic Colum, escriptor
* Jack B. Yeats
* Sir Ernest Henry Shackleton
* Guglielmo Marconi (va viure a Montrose House)
* Éamon de Valera (President d'Irlanda)
* Pádraig Pearse (líder de l'Aixecament de Pasqua)
* Mícheál Ó Coileáin
* Garret FitzGerald (antic Taoiseach d'Irlanda)
* Albert Reynolds (antic Taoiseach d'Irlanda)
* Shane MacGowan (cantant de The Pogues)

## Referències

* ↑ Moriarty, Christopher Down the Dodder Wolfhound Press 1991 p.155

## Enllaços externs

* Web de la Donnybrook Parish (Sacred Heart Church)
* Web de Donnybrook Arxivat 2013-05-30 a Wayback Machine.
* Web dels Amics de Donnybrook (Fòrum)
# EL34

La vàlvula EL34 és una vàlvula de buit electrònica de tipus pèntode. Té una base octal i es troba principalment en les etapes finals dels circuits d'amplificació. El seu número de designació americana RETM és 6CA7. El seu anàleg rus és 6p27s (ciríl·lic: 6п27с)

## Especificacions

L'EL34 té un voltatge de filament de 6,3 V que és comú per a totes les vàlvules amb el prefix 'E' en la designació de vàlvules Mullard-Philips. És capaç de produir una sortida de 90 W en configuració push-pull de classe AB1. L'EL34 encara és fabricada per JJ Electronic, Svetlana i Sovtek, entre d'altres; hi ha altres firmes que fan vàlvules que poden reemplaçar l'EL34 en alguns equips.

## Aplicacions

Les EL34 s'usen principalment en amplificadors de guitarra de gamma alta: es caracteritzen per tenir una major quantitat de distorsió a baixos nivells de potència que altres vàlvules com la 6L6, la KT88 o la 6550. Se'n poden trobar en molts amplificadors de guitarra d'origen anglès, com les Marshall, i se solen associar al seu característic "to britànic", així com les vàlvules 6L6 ho estan amb el "to americà", trobat en equips nord-americans com els Fender.

## Bibliografia

* Valve GMBH, Valve Taschenbuch 1958.
* RCA, RCA Receiving Tube Instruccions RC26, 1968.

## Enllaços externs

* Full d'especificacions de Mullard (PDF) Arxivat 2013-02-03 a Wayback Machine. (anglès)
* Full d'especificacions de JJ Electronics de l'EL34 i l'E34L (PDF) Arxivat 2007-03-07 a Wayback Machine. (anglès)